# Theropithecus oswaldi

Theropithecus oswaldi és una espècie extinta de primat de la família dels micos del Vell Món (Cercopithecidae) que visqué a Àfrica i l'Europa meridional des del Pliocè inferior fins al Plistocè mitjà, fa entre 129.000 anys i 5,3 milions d'anys. Se n'han trobat restes fòssils a Algèria, Espanya, Etiòpia, el Marroc, Sud-àfrica i Tanzània.
És probable que el conflicte amb homininis com Homo erectus contribuís a la seva extinció. S'ha trobat un jaciment amb nombrosos individus joves massacrats.

## Descripció

Destaca per la seva grandària en comparació amb altres micos del Vell Món. Una font calcula que un espècimen de T. oswaldi devia pesar uns 72 kg. Els fòssils postcranials d'aquesta espècie són molt més grossos que els dels papioninis vivents, àdhuc el mandril.

## Paleoecologia

Segons els valors de δ$^{13}$C determinats en fòssils d'aquesta espècie trobats a Swartkrans, era un pasturador especialitzat. Un estudi de microdesgast dental basat en fòssils de la vall de l'Omo fa pensar que la dieta de T. oswaldi era comparable a la del papió gelada d'avui en dia, és a dir, es componia majoritàriament de les parts aèries de monocotiledònies i dicotiledònies herbàcies. Se n'han trobat més fòssils a Elandsfontein, on es nodrien principalment de plantes C$_3$ que pasturaven i brostejaven.

## Referències

* 1 2 Entrada «Theropithecus oswaldi» de la Paleobiology Database (en anglès). [Consulta: 18 març 2025].
* ↑ Shipman, Pat; Bosler, Wendy «Butchering of Giant Geladas at an Acheulian Site» (en anglès). Current Anthropology, vol. 22, 6-1981, pàg. 257-288. DOI: 10.1086/202663. JSTOR: 2742201.
* ↑ Getahun, D. A., Delson, E., & Seyoum, C. M. (2023). «A review of Theropithecus oswaldi with the proposal of a new subspecies». Journal of Human Evolution, 180, 103373. doi:10.1016/j.jhevol.2023.103373
* ↑ Jablonski, Nina; Leakey, Meave & Antón, Mauricio (2008), Jablonski, N.G. Leakey, M.G. & Anton, M. (2008) Systematic "Paleontology of the Cercopithecines". A: Jablonski, N.G. and Leakey, M.G. (editors) Koobi Fora Research Project. Vol. 6. "The Fossil Monkeys". Acadèmia de les Ciències de Califòrnia, pàg. 103-300, <https://www.researchgate.net/publication/236259998>
* ↑ Geraads, Denis; de Bonis, Louis «First record of Theropithecus (Cercopithecidae) from the Republic of Djibouti» (en anglès). Journal of Human Evolution, vol. 138, 2020, pàg. 102686. Bibcode: 2020JHumE.13802686G. DOI: 10.1016/j.jhevol.2019.102686. PMID: 31759254.
* ↑ van der Merwe, Nikolaas J.; Thackeray, J.Francis; Lee-Thorp, Julia A.; Luyt, Julie «The carbon isotope ecology and diet of Australopithecus africanus at Sterkfontein, South Africa» (en anglès). Journal of Human Evolution, vol. 44, 5, 2003, pàg. 581-597. DOI: 10.1016/S0047-2484(03)00050-2.
* ↑ Merceron, Gildas; Kallend, Auria; Francisco, Arthur; Louail, Margot; Martin, Florian; Plastiras, Christos-Alexandros; Thiery, Ghislain; Boisserie, Jean-Renaud «Further away with dental microwear analysis: Food resource partitioning among Plio-Pleistocene monkeys from the Shungura Formation, Ethiopia» (en anglès). Palaeogeography, Palaeoclimatology, Palaeoecology, vol. 572, 2021, pàg. 110414. DOI: 10.1016/j.palaeo.2021.110414.
* ↑ Forrest, Frances L.; Stynder, Deano D.; Bishop, Laura C.; Levin, Naomi E.; Lehmann, Sophie B.; Patterson, David B.; Matthews, Thalassa; Braun, David R. «Zooarchaeological reconstruction of newly excavated Middle Pleistocene deposits from Elandsfontein, South Africa» (en anglès). Journal of Archaeological Science: Reports, vol. 17, 2018, pàg. 19–29. DOI: 10.1016/j.jasrep.2017.10.034.
* ↑ Lehmann, Sophie B.; Braun, David R.; Dennis, Kate J.; Patterson, David B.; Stynder, Deano D.; Bishop, Laura C.; Forrest, Frances; Levin, Naomi E. «Stable isotopic composition of fossil mammal teeth and environmental change in southwestern South Africa during the Pliocene and Pleistocene» (en anglès). Palaeogeography, Palaeoclimatology, Palaeoecology, vol. 457, 2016, pàg. 396-408. DOI: 10.1016/j.palaeo.2016.04.042.